
PRIOPĆENJE ZA MEDIJE

LA VUELTA OD 22. KOLOVOZA UŽIVO NA EUROSPORTU I HBO MAXU

· Svih 21 etapa posljednjeg Grand Toura sezone uživo na Eurosportu i HBO Maxu od 22. kolovoza do 13. rujna.
· Ovogodišnja Vuelta starta u Monaku, a završava u Granadi nakon 3.275 kilometara uzbudljivih utrka.
· Biciklistička sezona nastavlja se Svjetskim prvenstvom u cestovnom biciklizmu od 20. do 27. rujna, također uz prijenose na Eurosportu i HBO Maxu.

Zagreb, 17. kolovoza 2026.

Ljubitelje biciklizma očekuje još jedan veliki sportski spektakl. 81. izdanje utrke La Vuelta počinje 22. kolovoza, a svih 21 etapa moći će se pratiti uživo na Eurosportu i HBO Maxu. Posljednji Grand Tour sezone trajat će do 13. rujna, kada će najbolji svjetski biciklisti u Granadi završiti borbu za slavnu crvenu majicu.

Warner Bros. Discovery osigurat će izravne prijenose svake etape, od starta do cilja, za milijune gledatelja diljem Europe. Prijenosi na Eurosportu bit će dostupni publici na 21 jeziku i na 50 europskih tržišta, dok će HBO Max biti streaming odredište na kojem će svih 21 etapa biti dostupno uživo.

Gledateljima HBO Maxa na raspolaganju su i značajke koje praćenje utrke čine još atraktivnijim, uključujući Key Moments, koja omogućuje jednostavno pronalaženje ključnih trenutaka utrke, kao i Multiview, zahvaljujući kojoj je moguće istovremeno pratiti četiri prijenosa uživo na jednom zaslonu. Ova je značajka u potpunosti uvedena tijekom ovogodišnjeg Tour de Francea, kada ju je koristilo više od četvrtine streaming pretplatnika.

Scott Young, izvršni potpredsjednik Warner Bros. Discovery Sports Europe, izjavio je: „Nakon rekordnog Tour de Francea, koji je putem naših platformi dosegnuo velik broj gledatelja, ponosni smo što monumentalnu Grand Tour sezonu privodimo kraju potpunim izravnim prijenosima utrke La Vuelta, nakon koje slijedi Svjetsko prvenstvo u cestovnom biciklizmu. Od svakog brutalnog uspona u borbi za crvenu majicu u Španjolskoj do svakog sprinta za kultne dugine majice u Montrealu, naši stručnjaci pred kamerama, lokalne priče i inovativne streaming značajke na HBO Maxu pružit će ljubiteljima biciklizma diljem Europe najpotpuniji način za praćenje vozača, timova i trenutaka koji će obilježiti završnicu još jedne iznimne biciklističke sezone.“

OD MONAKA DO GRANADE: 3.275 KILOMETARA BORBE ZA CRVENU MAJICU

Ovogodišnja La Vuelta prvi put u svojoj povijesti starta u Monaku, pojedinačnim kronometrom duljine 9,4 kilometra. Karavana će potom preko Francuske i Andore stići u Španjolsku, gdje će se odvijati najveći dio utrke. Nakon ukupno 3.275 kilometara, Vuelta će završiti 13. rujna u Granadi.

Među najvećim favoritima za crvenu majicu nalazi se Tadej Pogačar, koji na Vueltu dolazi nakon osvajanja pete žute majice na Tour de Franceu. Potencijalnim trijumfom u Španjolskoj dodatno bi se približio jednom od najrjeđih dostignuća u povijesti biciklizma, osvajanju sva tri Grand Toura i naslova svjetskog prvaka.

Eurosport će gledateljima omogućiti i uvid iza kulisa utrke. Laura Meseguer svakodnevno će izvještavati s lica mjesta, donoseći priče o timovima, vozačima i događajima koji često ostaju izvan kadra izravnog prijenosa.

NAKON VUELTE – SVJETSKO PRVENSTVO OD 20. DO 27. RUJNA

Velika biciklistička sezona Warner Bros. Discoveryja neće završiti Vueltom. Samo tjedan dana kasnije, od 20. do 27. rujna, u Montrealu će se održati Svjetsko prvenstvo u cestovnom biciklizmu 2026., a sve utrke bit će dostupne uživo i na zahtjev putem WBD kanala i platformi.

Na 99. izdanju prvenstva očekuje se oko 1.000 najboljih svjetskih biciklista koji će se natjecati u 13 disciplina. Među najvećim zvijezdama bit će Tadej Pogačar i Remco Evenepoel, koji će braniti naslove u elitnoj cestovnoj utrci, odnosno pojedinačnom kronometru.

Završnica sezone dolazi nakon rekordnog ljeta za Warner Bros. Discovery. Tijekom Giro d'Italia broj jedinstvenih gledatelja koji su utrku pratili putem HBO Maxa diljem Europe porastao je za 35 posto u odnosu na prethodnu godinu, dok je broj sati gledanja povećan za 19 posto. Tour de France zabilježio je rast broja jedinstvenih streaming pretplatnika od devet posto, ostvarivši najbolji rezultat otkako se utrka prati putem streaminga.

La Vuelta 2026. od 22. kolovoza do 13. rujna, uživo na Eurosportu i HBO Maxu.


O Warner Bros. Discovery Sports Europe 
Warner Bros. Discovery Sports Europe predstavlja WBD-ov portfelj sportskih brendova, kanala i platformi u Europi. Zajednički doseže 130 milijuna ljudi svakog mjeseca, uključujući obožavatelje i širu publiku na više od 200 tržišta i na više od 20 jezika, putem svih platformi na kojima korisnici provode vrijeme, uključujući besplatnu televiziju, pretplatničku televiziju, streaming, online i društvene mreže. Warner Bros. Discovery Sports Europe uključuje prepoznatljive brendove kao što su Eurosport, Global Cycling Network (GCN), Global Mountain Bike Network (GMBN), Golf Digest, TNT Sports u Ujedinjenom Kraljevstvu i Irskoj, kao i sportske programe i sadržaj na platformi discovery+ te besplatnim televizijskim mrežama Warner Bros. Discoveryja. Ovi kanali povezuju publiku s najvećim sportskim događajima na svijetu. To uključuje Olimpijske igre u Europi, teniske Grand Slam turnire, biciklističke Grand Tourove i više od 300 dana biciklističkih prijenosa uživo godišnje, UCI Track Champions League, UCI Mountain Bike World Series u suradnji s ESO Sportsom, cjelogodišnji PGA TOUR, The Ocean Race, Snooker World Tour, ABB FIA Formula E Svjetsko prvenstvo, FIM Speedway GP, Speedway of Nations i Speedway World Cup, kao i sva velika natjecanja Svjetskog prvenstva i Svjetskog kupa u zimskim sportovima. Ponudu dodatno upotpunjuje odjel za organizaciju i promociju događanja, koji svake godine nadzire više od 30 događanja na pet kontinenata.

O HBO Maxu
HBO Max vodeća je globalna streaming platforma kompanije Warner Bros. Discovery koja donosi najuzbudljivije i najposebnije priče — od vrhunskih igranih serija i filmova, preko dokumentarnih, true crime i animiranih sadržaja za odrasle, pa sve do prijenosa sportskih događaja i vijesti (gdje su dostupni). HBO Max dom je prestižnih zabavnih brendova kao što su HBO, Warner Bros., Max Originals, DC i Harry Potter, ali i kultnih serija poput „Prijatelja“ i „Teorije velikog praska“ — sve na jednom mjestu.

O kompaniji Warner Bros. Discovery
Warner Bros. Discovery vodeća je globalna medijska i zabavna kompanija koja stvara i distribuira raznolik portfelj brendiranog sadržaja na području televizije, filma, streaminga i videoigara. Dostupna u više od 220 zemalja i teritorija te na 50 jezika, Warner Bros. Discovery inspirira, informira i zabavlja publiku diljem svijeta kroz svoje prepoznatljive brendove i proizvode, među kojima su Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posjetite www.wbd.com.

